waarheid | Om te probeer verstaan
Daai seekoei lieg!
Posted on April 14, 2011 by Retha Faurie | Lewer kommentaar
Wat sê die wet oor advertensies wat nie waar is nie? Is daar 'n plek waar mens kan gaan aandring om 'n geadverteerde produk teen 'n geadverteerde prys te kry?
Byvoorbeeld, veronderstel jy kry 'n advertensie op jou selfoon: "Spaar +/- R358 per maand op versekering – SMS Hippo na [nommer]." En veronderstel die ontvanger van daardie advertensie is iemand wat nie 'n sent op versekering spandeer nie. Kan hy aandring dat hulle hulle advertensiebeloftes nakom en hom versekering teen minus R358 per maand, of te wel hulle verseker hom en betaal hom R358 per maand uit, aanbied?
Hippo het inderdaad vir iemand wat ek ken so 'n boodskap gestuur, en ek is doodseker Hippo is nie bereid om hulle advertensiebelofte na te kom teenor haar nie…
Tagged advertensies, eerlikheid, reklame, waarheid
Apologetiek- want die ewigheid maak saak
Posted on November 6, 2010 by Retha Faurie | 1 comment
Die blog 4simpsons se Opskrif is "Eternity matters". Hier is 'n paar voorbeelde van hulle apologetiek-afdeling:
1) Logiese en praktiese redes om jou geestelike soektog by Christenskap te begin – van die toetsbaarheid daarvan, tot die ewige gevolge van verskillende gelowe. Persoonlik vind ek dat veral die minimale feite benadering daarin iets is vir elke volwasse gelowige om te ken.
2)"Extraordinary claims require extraordinary evidence"- die bewyse vir Christenskap versus bewyse vir godlose teorieë oor hoe lewe ontstaan het.
3) Wat as jy die verkeerde geloof kies? Daar is goeie redes om te glo Christenskap is reg.
4) 'n Vinnige cut-and-paste reaksie (4 vinnige reaksies) op mense wat jou probeer herinner aan mense wat nare dinge gedoen het in die naam van Christenskap. Op my Engelse blog het ek onlangs bespreek waarom punt 1- don't judge an ideology by those who violate its tenets – nie die "No True Scotsman fallacy"is nie.
Tagged 4simpsons, waarheid
Kan ek die Bybel vertrou? En wat van die teenstrydighede?
Posted on September 26, 2010 by Retha Faurie | 6 Kommentaar
Gregory Koukl verdedig die gesag van die Bybel so(1): Hy bekyk eers die vraag: Is daar iets inherent teenstrydig aan die gedagte dat die Bybel die Woord van God, neergeskryf deur mense, is? Die gevolgtrekking wat sy redenasies hom gee, is "Nee, daar is nie."
Dan vertel Koukl:
I do think, however, that the burden of proof is upon the Bible to demonstrate that what it says is, in fact, true. It does say throughout, especially in the Old Testament, things like "and God said," "thus saith the Lord," etc.
Hy bespreek verskeie dinge wat in die rigting van skrif-betroubaarheid dui. Die getuienis van Jesus dui byvoorbeeld daarop, indien jy glo Jesus is betroubaar.
Dan begin hy by die aanname dat die Bybelboeke bloot dokumente is wat beweer dat hulle geskiedenis weergee, en toets of dit goeie geskiedenis is.(2)
Sy gevolgtrekking is dat die Bybel akkurate geskiedenis weergee. As dit ons dan by die gevolgtrekking bring dat die Bybel die waarheid praat, dan gee dit ons 'n goeie rede om die Bybel te hanteer asof die Bybel reg is. Om klaarblyklike teenstrydighede te hanteer(3) asof jy die een is wat nie alles verstaan nie, nie asof die Bybel verkeerd is nie. Na alles is Jesus- wat uit die Bybel aangehaal en die Bybel geglo het, en selfs gesag gegee het vir Bybelskrywers ná Hom(4), die een wat uit die dood opgestaan het om te wys jy kan Hom vertrou. Jy het nie uit die dood opgestaan om jou opinie te bewys nie.
(1) Sien http://www.str.org/site/News2?page=NewsArticle&id=5125
(2)Sien ook die skakels onder punte A1 en A2 van "Om Jesus te volg maak sin"
(3)Klaarblyklike teenstrydighede te hanteer: Sien ook "Ek sien foute in die Bybel! Wat nou!" Deel 1 en Deel 2
Tagged Bybel, teenstrydighede, waarheid
Tagged gay, waardes, waarheid
JP Moreland oor "How do we know Christianity is right out of all the religions in the world?"
Posted on Februarie 13, 2010 by Retha Faurie | 11 Kommentaar
George Claassen van Skeptic SA het my laas hier gevra:
Retha jy noem dat Jesus God is en dat dit al op talle maniere bewys is. Kan jy asb. net een stukkie bewys bring dat enige een van hulle bestaan (het).
En ene Annette het my al vertel:
Christenskap mag dalk waar wees vir jou, maar dis nie waar vir my nie.
Louwie stel dit dalk goed:
Wie is dan reg? Wie se "waarheid" is DIE waarheid? Wie se Gees is die regte Gees? Wie se heilige geskrif is die regte heilige geskrif? Hoe toets jy dit?
Is daar enige redes om te glo dat Jesus bestaan het, en was wie die Christene glo hy was? Hoekom, behalwe oor mens voel dis reg vir jou, kan mens in die Christendom se God glo? Hier kan jy 'n .mp3 aflaai waar JP Moreland 'n eenvoudige inleiding daaroor gee.
Luister dit, en moenie 'n Wonmug* wees nie!
*Jy vra dalk nou: Wat is 'n Wonmug? Wel, Moreland beskryf hom in hierdie lesing.
Naskrif 2: Waarom liasseer ek hierdie ook onder "Idees vir Sondagskool …"? Want dit sal tieners ook baat om hierdie dinge te leer by die Sondagskool. En dit sal enige kategeet of jeugwerker baat om dit te weet. Selfs as die kinders in jou groep te klein is om dit te vra, maak dit van jou 'n meer oortuigde (en dus oortuigende) Christen.